জানা যায়, আউড়িয়া ইউনিয়নের সড়াতলা গ্রামে নির্বাচিত চেয়ারম্যান আক্তার হোসেন ও পরাজিত প্রার্থী আব্দুল মোতালেব ভূঁইয়ার কর্মী সমর্থকদের মধ্যে গত  সোমবার রাতে লাঠিসোটা, ধারলো অস্ত্র ও ঢাল-সড়কি নিয়ে সংঘর্ষ বাঁধে। সংঘর্ষে আক্তার সমর্থক ওই গ্রামের রেজাউল (৩০), কাশেম মোল্যা (৪৫), আকুববর শেখ (৫০) ও রমজান (২৫) আহত হয়েছেন। এদের মধ্যে আশংকাজনক অবস্থায় রেজাউলকে খুলনা মেডিকেল কলেজ হাসপাতালে ভর্তি করা হয়েছে। সদর থানার ওসি রফিকুল ইসলাম জানান, ঘটনা স্থলে পুলিশ মোতায়েন করা হয়েছে। বর্তমানে পরিস্থিতি শান্ত রয়েছে বলে দাবি করেন তিনি।